River House Guest Lodge - Resensies
Yvonne T - Jul 2018
Ons beveel River House Guest Lodge aan vir persone wat 'n paar dae in 'n rustige omgewing wil deurbring. Johan en sy personeel was besonder vriendelik en die maaltye was altyd baie smaaklik voorberei. Aangesien die Lodge baie naby die Malelane Hek van die Kruger Wildtuin is, het ons tydens ons verblyf 'n paar keer die Wildtuin besoek. Dit was vir ons ook lekker om op die dek te ontspan en die diere te bekyk wat rivier toe kom om te drink. Baie dankie vir 'n wonderlike paar dae en ons hoop om in die toekoms weer by jou te kuier.
Baie dankie vir die baie mooi woorde en komplimente, dit was so lekker om my huis met julle te deel. Ek hoop om mense soos jul 2, gou weer terug te hê by River House vir 'n lekker kuier, baie dankie.
Johan en personeel.
Griet P - Jul 2017
Vyfster gasvryheid op pad na die wildtuin, heerlike kos en 'n lieflike uitsig op die wildtuin.
Dit was werklik 'n verrassing om op die oewer van die Krokodilrivier ware boere gasvryheid te ervaar. Johan en sy span het ons heerlik getrakteer op 'n driegangmaal in die aand en 'n stewige ontbyt. River House is met smaak gemeubeleer en as jy graag bietjie geskiedenis en Afrikana wil waardeer, is dit die plek. Die uitsig was die grootste bonus en het die besoek aan River House iets gemaak om te onthou! Al nadeel: die gastehuis is in 'n uitbreiding en die parkeerplek bly 'n probleem - die voertuie staan voor die gastehuis in die "driveway" en ons ...
Dit was werklik 'n verrassing om op die oewer van die Krokodilrivier ware boere gasvryheid te ervaar. Johan en sy span het ons heerlik getrakteer op 'n driegangmaal in die aand en 'n stewige ontbyt. River House is met smaak gemeubeleer en as jy graag bietjie geskiedenis en Afrikana wil waardeer, is dit die plek. Die uitsig was die grootste bonus en het die besoek aan River House iets gemaak om te onthou! Al nadeel: die gastehuis is in 'n uitbreiding en die parkeerplek bly 'n probleem - die voertuie staan voor die gastehuis in die "driveway" en ons sou dit graag binne 'n erf wou hê.
Baie, baie dankie vir jou mooi terugvoer van my personeel, myself en die lodge, ek is baie bly julle het elke oomblik geniet saam ons. Ons hoop om julle gou weer te sien.
Ek stem saam, parkering is maar 'n probleem en 'n mens moet maar aan dit werk.
Johan en personeel
John L - Mar 2016
Die blyplek word as 5-ster-akkommodasie geadverteer maar het geen sterre nie, dit is nie op standaard vir die prys wat ek betaal het nie.
Ek dink persoonlik dat u baie meer ontvang het as waarvoor u betaal het, 2 persone per kamer + 2 groot etes. Regtig baie jammer as u dit nie geniet het nie. Ons probeer almal so ver moontlik tevrede hou met ons geriewe.
Retha H - May 2015
Gasvry, heerlike ligging, baie moeite met diens.
Johan en Johan was baie gasvry, het vir ons heerlike ontbyt voorgesit en ons kamer heerlik ingerig. Die houtdek by die rivier is 'n ongelooflike plek om tyd deur te bring, met seekoeie vir geselskap!
Sanet M - Apr 2015
Ek en my man het een nag oorgeslaap met ontbyt die volgende oggend.
Heerlik gebly. Johan en Daffey is so vriendelik, gasvry en behulpsaam. Ons het heerlik ontspan langs die rivier en die uitsig oor die wildtuin baie geniet. Ontbyt was uit die boeke en ek kan die lodge enige tyd aanbeveel.
Baie dankie vir jou terugvoer,bly julle het dit geniet. Sien uit daarna om julle gou weer te sien.
Toy W - Sep 2014
Privaat en wonderlike uitsig oor die Krokodilrivier in Krugerwildtuin.
'n Besonderse verblyf-ervaring, 5 minute vanaf Malelanehek van die Wildtuin.
Tina D - Mar 2013
Johan was fantasties
Johan was fantasties, het ons baie tuis laat voel.
Gaste wat na River House Guest Lodge gekyk het, het ook belangstelling getoon in die volgende lekke plekke:
Vanaf R1 859 per nag (vir 2 mense)
27 Vis Arend St, Fish Eagle Bend, Kruger Park South - Malelane, 1320, Mpumalanga